شەفەق نیوز/ نێچیروان بارزانی سەرۆک هەرێم کوردستان، کۆتایی وە سەردانەگەی ئەرا ئاڵمانیا هاورد، ک ئامادەی کۆنفراس ئاسایشی میونخ بۊ، و لەناوی چەوی کەفتە شمارەی گەورەیگ لە گەورە سەرکردە و وەرپرسەیل بڕیگ لە دەوڵەتەیل.
نێچیروان بارزانی پۆستیگ لەبان تویتەر نۊسان: کۆتایی وە سەردانەگەی ئەڵمانیا هاورد، دۊای ئەنجامدان گردەوبۊنەیلیگ وەگەرد برادەر و هاوپەیمان و هاوبەشەیل، لە پەراوێز کۆنفراس ئاسایش پەنجا و هەشتەم میونخ.
هەمیش وت: دەرفەتیگ بۊ ئەرا باسکردن رایەیل لەباوەت ئاشتی و ئاسایش و ئارامی هەرێمی، و باسکردن لە دۊاترین گەشەیل سیاسی لە عراق و ناوچەگە.
